এবার দিব্যাঙ্গ সন্তানরাও ফ্যামিলি পেনশন পাবে, বড় ঘোষণা রাজ্যের

ওয়েবডেস্ক- রাজ্য সরকার (State Government) পোষিত অধ্যাপক (Professor) ও শিক্ষাকর্মীদের (Educator) জন্য বড় ঘোষণা করল রাজ্য সরকার। এবার ফ্যামিলি পেনশন (Family Pension) পাবে সঙ্গে কলেজের কর্মীদের দিব্যাঙ্গ সন্তানরাও (Physically challenged children)। পরোক্ষভাবে সরকারের এই প্রকল্পের সঙ্গে যুক্ত হলেন তারাও। ভবিষ্যতের কথা ভেবে এই পদক্ষেপ রাজ্য সরকারের। সরকারের এই সিদ্ধান্তে খুশি অধ্যাপক ও শিক্ষাকর্মীরাও। সেই ক্ষেত্রে তাদের বয়স সীমা হতে হবে ২৫ বছর।

এবার রাজ্যের উদ্যোগে সেই পেনশনের পরিধি আরও বাড়ল। গত ৮ ডিসেম্বর উচ্চশিক্ষা দফতরের তরফে বিজ্ঞপ্তি জারি করে এই কথা জানানো হয়। সেই বিজ্ঞপ্তিতে জানানো হয়েছে, ছেলে বা মেয়ে উভয় সন্তানই বিশেষ ক্ষমতা সম্পন্ন হলে অর্থাৎ ২৫ বছরের পরেও উপার্জন ক্ষমতা না হলে তারা বাবা-মায়ের পেনশনের ভাগ পাবেন।

আরও পড়ুন- ভবানীপুরে ৪৫ হাজার নাম বাদ, কালীঘাটে বৈঠক ডাকলেন তৃণমূল নেত্রী মমতা

এখানে উল্লেখ্য, রাজ্য সরকারি কর্মচারীদের পেনশনের পরিমাণ নির্ভর করে বেতন ও চাকরির বয়সের ওপর। তবে এই ক্ষেত্রে এই পেনশনের সুবিধা পাওয়ার জন্য চাকরির বয়স ১০ বছরের বেশি হওয়া আবশ্যক। তা না হলে কর্মীরা পেনশনের (Pension) আওতায় আসবেন না।

দেখুন আরও খবর-